Ǹtondôbə nyé ai ma nâ: “Dúgán kə ó kə díŋ é mīníngá mod m̀fə́ ā diŋ áā bɔ ngobinda: amú éyə édǐŋ Ńtondôbə é nə́ nālá ású bɔ́n bə́ Ísraɛ̂l, ḿfág wábán bɔ́ bâkə á bəzambá bə̄fə́, bə́ diŋǐ fə bə́gató bə́ nə́ ai biwólō miḿbaŋ mí wɔ̂n. 2Ńdɔ mə ngákus nyé ai miǹsaŋ mí mɔ̄ní áwômo ai mítán, dzǎd fón dzyá ai etun dzǎd mətɔ̌b dzyá. 3Ńdɔ mə ngádzó ai nyé nâ: "Wayi ma tɔbɔ̌ vā kɔ́m á myə̄ə̄ŋ, təge bɔ ébamba, təge kə fám, maa mayǐ fə bɔ̌ nālá dzam də́dā ai wa." 4Amú, bɔ́n bə́ Ísraɛ̂l bâyi tɔbɔ kɔ́m təge ai ǹkúkúmá, təge ai bədzóe, təge ai mətúnuŋa, təge ai ekǔm akɔ́g, təge ai efod, təge ai bəteráfim. 5Á mvús tě bɔ́n bə́ Ísraɛ̂l bâyi dúgǎn sɔ̄, bâyi dzə́ŋ Ńtondôbə Zambá wābán ai Dávid, ǹkúkúmá wabán, bâyi kə̌ mīḿbíl, bə́ dzə́mə̄ kám, ábə Ǹtondôbə ai mim̀bəmbə mí byə́m míé, á ńtīē kɔ́m.